Izjava splitsko-makarskog nadbiskupa Marina Barišića povodom oslobađajuće presude generalima Gotovini i Markaču
... povijesni dan, dan koji ponovno ujedinjuje Hrvatsku. Ukoliko je teren bio oslobođen, danas su i osobe oslobođene. Došla je prava sloboda i u srca ljudi jer u našim generalima svi smo na svoj način bili zarobljeni i pod optužbom. Ovo je završetak Domovinskoga rata, oslobađajućeg i pravednog, i ovo slavi čitava Hrvatska. Vjerujem da su suze radosnice prisutne kod svih, od sjevera do juga, od istoka do zapada naše domovine. 'O draga, o lijepa, o slatka slobodo!' Možemo to na svoj način ponavljati i s tim ići naprijed kroz naše nevolje i izazove. Ovo je radostan dan ne samo za Hrvatsku nego i za svijet jer moglo se dogoditi da nepravda ponovo dominira i pobijedi te da laž bude jača od istine. Zahvaljujući ozbiljnosti i savjesti koje još ima u institucijama i srcima ljudi, dogodila se pobjeda istine. Ovdje se spasio obraz ovoga svijeta. Ova pobjeda je pobjeda Hrvatske i pobjeda ljudskosti. Htio bih da to ugradimo u naše odnose, u našu budućnost i da ovo ne bude proslava jednoga dana nego da bude trajno naš ponos. Ponosni smo na ono što smo žrtvovali za Domovinu. Ponosni smo na one koji su se žrtvovali za Domovinu". 

...jer istina nije ono što drugi kaže da je istina. Istina je ono što je istina. Nisu naši generali nevini jer je njih Haag proglasio nevinima, nego su nevini jer su uistinu nevini. To smo znali, a nismo imali hrabrosti to glasno govoriti.

...Čekali smo ovaj dan s povjerenjem u Boga koji je temelj istine, pravde i ljubavi. I zato ovo ne treba biti dan osvete nego ponosa i ljudskosti, dan zajedništva i ljubavi.

...molitva ugraditi u naše svakodnevlje, u naša srca i obitelji, u domove i na trgove jer tek onda imamo kapital i snagu za našu slobodnu domovinu Hrvatsku, koju želimo vidjeti u boljem svjetlu i ljudskom i evanđeoskom.

21. stoljeće
Povijest